Screenshot: Google Maps/Street View

SPLITSKA policija jučer je pozvana u Osnovnu školu Dobri u centru grada zbog sukoba učiteljice povijesti i učenice 7. razreda.

Tekst se nastavlja ispod oglasa

Sukob se dogodio oko 11 sati na školskom hodniku, i to nakon što su se učiteljica i učenica dotakle pri mimoilaženju. Kako neslužbeno doznajemo, učenica je prva napala učiteljicu, u sukobu su lakše ozlijeđene te su obje zatražile liječničku pomoć.



U sukob se pokušao umiješati i jedan učenik sedmog razreda, policija je utvrdila da ih je on pokušao rastaviti. Nakon istrage cijelog slučaja, policija je podnijela optužni prijedlog zbog članka 6, Zakona o prekršajima protiv javnog reda i mira i protiv učenice i protiv učiteljice.